După modelul londonez, pe care mi l-a semnalat Mihai, am transformat și eu harta metroului din București astfel încât să includă și distanțele între stații măsurate în minute de mers pe jos! Am folosit Google Maps pentru măsurătoare, n-am mers eu tot traseul ca să testez, dar din experiență Google Maps măsoară bine mersul pe jos al unui om normal. Am ales cele mai apropiate ieșiri din stațiile de metrou în cazul stațiilor în care există mai multe ieșiri. Bineînțeles, e vorba de traseul parcurs pe străzi, nu prin tunelul metroului 🙂

Și a rezultat harta de mai jos, cu distanțe între 6 minute (Pajura – Bazilescu) și 30 de minute (Aviatorilor – Aurel Vlaicu). Cele mai multe distanțe sunt între 15 și 20 de minute.